สุจินต์ จินายน

ศาสตราจารย์ สุจินต์ จินายน (เกิด 12 เมษายน พ.ศ. 2478) ศาสตราจารย์สาขาพันธุศาสตร์ และการปรับปรุงพันธุ์พืช ได้รับการคัดเลือกให้เป็นนักวิจัยดีเด่นแห่งชาติของสำนักงานการวิจัยแห่งชาติ สาขาเกษตรศาสตร์ และชีววิทยา เมื่อปี พ.ศ. 2533  เคยดำรงตำแหน่งอธิการบดีมหาวิทยาลัยนเรศวร เมื่อปี พ.ศ. 2536 - 2544 (2 วาระ) และในปี พ.ศ. 2552 - 2560 (2 วาระ) และเป็นผู้สร้างข้าวโพดลูกผสมสุวรรณ 1

**ประวัติ**
ศาสตราจารย์ สุจินต์ จินายน หรือ ศาสตราจารย์ ดร.สุจินต์ จินายน เกิดเมื่อวันที่ 12 เมษายน พ.ศ. 2478 ณ แขวงเสาชิงช้า เขตพระนคร กรุงเทพมหานคร เป็นบุตรในครอบครัวทหารอากาศ ได้รับการศึกษาระดับประถมศึกษาที่โรงเรียนวัฒนสินวิทยาลัย จนจบชั้นประถมศึกษาปีที่ 2 ต่อมาได้เกิดสงครามโลกครั้งที่สองขึ้น จึงต้องอพยพหนีภัยไปอยู่ที่จังหวัดเพชรบูรณ์ จึงเข้าเรียนที่โรงเรียนประจำอำเภอหล่มสัก จนจบชั้นประถมศึกษาปีที่ 4 จากนั้นได้ย้ายกลับมายังกรุงเทพมหานคร และเข้าเรียนต่อในระดับมัธยมศึกษา ที่โรงเรียนอัสสัมชัญ บางรัก
ในปี พ.ศ. 2496 เมื่อเรียนจบชั้นมัธยมศึกษาปีที่ 8 แล้ว ได้สอบเข้าศึกษาต่อในระดับอุดมศึกษาที่มหาวิทยาลัยเกษตรศาสตร์ แต่เรียนได้เพียง 2 ปี ก็สอบชิงทุนไปเรียนต่อทางด้านพันธุศาสตร์พืช (Plant genetics) ที่มหาวิทยาลัยแคลิฟอร์เนีย เบิร์กลีย์ (University of California at Berkeley) สหรัฐอเมริกา จนสำเร็จการศึกษาปริญญาวิทยาศาสตรบัณฑิต (Bachelor of Science, B.S.) เมื่อปี พ.ศ. 2501 จากนั้นจึงไปศึกษาต่อในระดับปริญญาโททางด้านพันธุศาสตร์ (Genetics) ที่มหาวิทยาลัยไอโอวาสเตต (Iowa State University) จนสำเร็จการศึกษาวิทยาศาสตรมหาบัณฑิต (Master of Science, M.S.) เมื่อปี พ.ศ. 2503 และกลับมารับราชการที่มหาวิทยาลัยเกษตรศาสตร์ในปี พ.ศ. 2504 
ต่อมาในปี พ.ศ. 2506 ได้รับทุนมูลนิธิร็อกกี้เฟลเลอร์ (Rockefeller Foundation) ไปศึกษาต่อในระดับปริญญาเอกที่มหาวิทยาลัยไอโอวาสเตตอีกครั้งหนึ่ง ในสาขาการปรับปรุงพันธุ์พืช (Plant Breeding) และสำเร็จการศึกษาปรัชญาดุษฎีบัณฑิต (Doctor of Philosophy, Ph.D.) ในปี พ.ศ. 2509
ปัจจุบันสมรสกับสิริวรรณ จินายน มีบุตรชาย 1 คน

**ประสบการณ์การทำงาน**
หลังสำเร็จการศึกษาในระดับปริญญาโท ได้บรรจุเข้ารับราชการในตำแหน่งอาจารย์ ภาควิชาพืชศาสตร์ คณะเกษตร มหาวิทยาลัยเกษตรศาสตร์ เมื่อวันที่ 3 มกราคม พ.ศ. 2504 และต่อมาได้ดำรงตำแหน่งต่างๆ ดังต่อไปนี้- พ.ศ. 2509 - พ.ศ. 2512 และ พ.ศ. 2514 - พ.ศ. 2522 ผู้ประสานงานโครงการข้าวโพดและข้าวฟ่างแห่งชาติ มหาวิทยาลัยเกษตรศาสตร์- พ.ศ. 2510 - พ.ศ. 2512 และ พ.ศ. 2514 - พ.ศ. 2522 ผู้ช่วยหัวหน้าภาควิชาพืชศาสตร์หมวดพืชไร่ คณะเกษตร มหาวิทยาลัยเกษตรศาสตร์ - พ.ศ. 2511 - พ.ศ. 2513 Visiting Scientist ประจำศูนย์วิจัยนานาชาติเรื่องข้าวโพดและข้าวสาลี ประเทศเม็กซิโก (CIMMYT)- พ.ศ. 2521 - พ.ศ. 2522 Agricultural Consultant ที่สถาบันการเกษตรเขตร้อนนานาชาติ (IITA) ประเทศไนจีเรีย โดยปฏิบัติงานให้กับประเทศบูร์กินาฟาโซ (Upper Volta ในอดีต) ร่วมด้วย- พ.ศ. 2521 - พ.ศ. 2522 ผู้ช่วยผู้อำนวยการและรักษาการผู้อำนวยการศูนย์วิจัยข้าวโพดและข้าวฟ่างแห่งชาติ มหาวิทยาลัยเกษตรศาสตร์ - พ.ศ. 2522 - พ.ศ. 2529 คณบดีคณะทรัพยากรธรรมชาติ มหาวิทยาลัยสงขลานครินทร์- พ.ศ. 2529 - พ.ศ. 2530 Executive Board Member Association of Asian Agricultural Colleges and Universities - พ.ศ. 2529 - พ.ศ. 2533 รองอธิการบดีประจำวิทยาเขตกำแพงแสน มหาวิทยาลัยเกษตรศาสตร์- พ.ศ. 2533 - พ.ศ. 2535 รองอธิการบดีฝ่ายวางแผนและพัฒนา มหาวิทยาลัยเกษตรศาสตร์ และคณะกรรมการข้าราชการพลเรือนในมหาวิทยาลัย (อ.ก.ม.) ทบวงมหาวิทยาลัย- พ.ศ. 2535  ผู้อำนวยการโครงการจัดตั้งสถาบันอินทรีย์จันทรสถิตย์เพื่อการค้นคว้าและพัฒนาด้านพืชศาสตร์ - พ.ศ. 2535 - พ.ศ. 2537 กรรมการ อ.ก.ม. วิสามัญอุทธรณ์และร้องทุกข์ ทบวงมหาวิทยาลัย- พ.ศ. 2536 - พ.ศ. 2544 และ พ.ศ. 2552 - พ.ศ. 2556 อธิการบดีมหาวิทยาลัยนเรศวร - พ.ศ. 2539 - พ.ศ. 2543 สมาชิกวุฒิสภา- พ.ศ. 2539 - พ.ศ. 2546 กรรมการผู้ทรงคุณวุฒิ สภามหาวิทยาลัยแม่โจ้- พ.ศ. 2541 - พ.ศ. 2543 กรรมการ อ.ก.ม. วิสามัญเกี่ยวกับอัตรากำลังและระบบราชการทบวงมหาวิทยาลัย และกรรมการ อ.ก.ม. วิสามัญกฎหมายและระเบียบราชการ ทบวงมหาวิทยาลัย- พ.ศ. 2543 - พ.ศ. 2545 กรรมการผู้ทรงคุณวุฒิ สภามหาวิทยาลัยแม่ฟ้าหลวง- พ.ศ. 2544 - พ.ศ. 2545 อธิการบดีมหาวิทยาลัยโยนก- พ.ศ. 2544 - พ.ศ. 2549 อุปนายกสภามหาวิทยาลัยทักษิณ- พ.ศ. 2549 - พ.ศ. 2551 กรรมการข้าราชการพลเรือน ในสถาบันอุดมศึกษาของรัฐ (กพอ.)
ปัจจุบัน ศาสตราจารย์ ดร.สุจินต์ จินายน ดำรงตำแหน่งหน้าที่พิเศษต่างๆ อาทิ นายกสภามหาวิทยาลัยเทคโนโลยีราชมงคลอีสาน และมหาวิทยาลัยทักษิณ 

**เกียรติประวัติและผลงานดีเด่น**
 พ.ศ. 2517 รางวัลผลงานดีเด่นรางวัลที่ 2 จากสำนักงานคณะกรรมการวิจัยแห่งชาติ เรื่อง การใช้เชื้อพันธุกรรมของข้าวโพดให้เป็นประโยชน์ในประเทศไทย - พ.ศ. 2518 Award of Honor สมาคมวิทยาศาสตร์เกษตรแห่งประเทศไทยในพระบรมราชูปถัมภ์ ในฐานะผู้พัฒนาข้าวโพดพันธุ์ใหม่ - พ.ศ. 2523 ปริญญาวิทยาศาสตรดุษฎีบัณฑิตกิตติมศักดิ์ สาขาเกษตรศาสตร์ มหาวิทยาลัยเกษตรศาสตร์ - พ.ศ. 2526 ภาคีราชบัณฑิต สำนักวิทยาศาสตร์ - พ.ศ. 2529 Award of Honor สมาคมวิทยาศาสตร์เกษตรแห่งประเทศไทยในพระราชูปถัมภ์ ในฐานะการส่งเสริมและพัฒนาการข้าวโพด - พ.ศ. 2533 นักวิจัยดีเด่นแห่งชาติ สาขาเกษตรศาสตร์และชีววิทยา สำนักงานคณะกรรมการวิจัยแห่งชาติ- พ.ศ. 2540 รางวัลบุคคลตัวอย่างแห่งปี สาขานักวิชาการนักพัฒนาการเกษตร- พ.ศ. 2541 รางวัลผู้บริหารราชการพลเรือนดีเด่น “ครุฑทองคำ” จากสมาคมข้าราชการพลเรือนแห่งประเทศไทย- พ.ศ. 2542 รางวัลนักเรียนทุนรัฐบาลดีเด่น ประจำปี พ.ศ. 2542 จากสมาคมนักเรียนทุนรัฐบาลไทย- พ.ศ. 2544 ปริญญาดุษฎีบัณฑิตกิตติมศักดิ์ สาขาการบริหารการศึกษา มหาวิทยาลัยนเรศวร- พ.ศ. 2547 ปริญญาวิทยาศาสตร์ดุษฎีบัณฑิตกิตติมศักดิ์ สาขาวิชาเทคโนโลยีการผลิตพืช มหาวิทยาลัยมหาสารคาม

**เครื่องราชอิสริยาภรณ์**
ศาสตราจารย์ ดร.สุจินต์ จินายน ได้รับพระราชทานเครื่องราชอิสริยาภรณ์จากพระบาทสมเด็จพระมหาภูมิพลอดุลยเดชมหาราช บรมนาถบพิตร รวมทั้งได้รับเครื่องราชอิสริยาภรณ์จากต่างประเทศดังต่อไปนี้

**ไทย**
สาขาเกษตรศาสตร์

**ต่างประเทศ**
 ฝรั่งเศส:
** พ.ศ. 2539 – 80x80px เครื่องอิสริยาภรณ์ปาล์มวิชาการ ชั้นที่ 1

**อ้างอิง**

**แหล่งข้อมูลอื่น**
 สุจินต์ จินายน. สมุดประวัติประจำตัวข้าราชการสำนักนายกรัฐมนตรี, 2504. - หนังสืออนุสรณ์ครบรอบ 60 ปี ศาสตราจารย์ ดร. สุจินต์ จินายน. ม.ป.ท. : ม.ป.พ., 2538.-  ประวัติและผลงานของศาสตราจารย์ ดร.สุจินต์ จินายน date=2009-02-02 -   ผลการสรรหาอธิการบดีมหาวิทยาลัยนเรศวรfix-attempted=yes -  กรรมการสภามหาวิทยาลัยสงขลานครินทร์ date=2008-12-21 -  นายกสภามหาวิทยาลัยเทคโนโลยีราชมงคลอีสานfix-attempted=yes 
หมวดหมู่:ข้าราชการพลเรือนชาวไทย
หมวดหมู่:ศาสตราจารย์
หมวดหมู่:อาจารย์คณะเกษตรศาสตร์
หมวดหมู่:อธิการบดีมหาวิทยาลัยนเรศวร
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:บุคคลจากคณะทรัพยากรธรรมชาติ มหาวิทยาลัยสงขลานครินทร์
หมวดหมู่:บุคคลจากมหาวิทยาลัยทักษิณ
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
หมวดหมู่:บุคคลจากมหาวิทยาลัยไอโอวาสเตต
หมวดหมู่:สมาชิกวุฒิสภาไทยแบบแต่งตั้ง
หมวดหมู่:บุคคลผู้ได้รับรางวัลครุฑทองคำ
หมวดหมู่:ผู้ได้รับรางวัลนักวิจัยดีเด่นแห่งประเทศไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญ ร.ด.ม.(ศ)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับปริญญากิตติมศักดิ์จากมหาวิทยาลัยเกษตรศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยนเรศวร
หมวดหมู่:ผู้ได้รับปริญญากิตติมศักดิ์จากมหาวิทยาลัยมหาสารคาม